
GUSTAVUS FLUEGEL. 


Urs quae in usum publieum venerunt duas tantum editiones habemus, Hin- 
ckelmannianam et Maraecianam. Quae Petropoli et Casani typis exscriptae, neque 
tamen unquam publiei iuris factae sunt, nonnisi in paucorum virorum doctorum 
manibus versantur et ne in omnibus quidem bibliothecis regiis asservantur. Hae 
pariter atque illae. quae in Asia ipsa prodierunt, ut editio interlinearis in India 
impressa quaeque Shirazi a lithographo describebatur et novissima illa Casani prelo 
subiecta aves rarissimae sunt in his terris, quas evolasse quidem fando accepimus, 
sed quas oculis usurpasse vix ulli nostratium contigit. Itaque lustra viginti sex et 
plura praeterierunt, antequam nova editio praepararetur, ad quam viri docti aditum 
sibi patefacerent. "Tandem animum ad novam Corani editionem moliendam applicuit 
Carolus Tauchnitius bibliopola et typographus Lipsiensis. Scimus eum in alphabetis 
occidentalibus fingendis non aequievisse; iam dudum in orientalibus quoque parandis 
operam posuit indefessam. Hine factum est, ut literis idiomatis hebraici et syriaci 
ad summam elegantiam adductis arabicas quoque formas denuo effingere induceret 
in animum. Quam rem antequam aggrederetur, Boettigerus ille Dresdensis, fautor 
meus praesentissimus tutorque carissimus, de nova Corani editione conficienda 
Tauchnitium amicissimum suum sollicitaverat et cui textum curandum traderet, 
dubitanti me commendaverat. "Tauchnitius non recusavit, vidit tamen opus esse 
multi laboris. Circumspecte agendum, praesidia rei bene gerendae undecunque 
colligenda, viros, si qui essent, qui consilio et re opem ferre possent, adeundos esse 
intellexit. Unus tamen mihi instar omnium fuit. Precibus enixis Iosephum de 
Hammer, qui mihi nunquam defuit, oravi et obtestatus sum, ut adiumenta typogra- 
phica mitteret, quae haberet vel procurare posset. Atque is, qua est humanitate et 
quo in studiis linguarum Orientalium constabiliendis, promovendis amplificandisque 
amore ardentissimo, plura praestitit, quam pollicitus erat. Misit quae in promtu 
erant Viennae vel ipsi vel Academiae orientali scripturae arabicae specimina elegan- 
tissima et formosissima Constantinopoli elaborata. His et aliis in usum vocatis 


singulisque literis tractatis et retractatis typl tandem fundebantur cura Tauchnitii 

assidua et incredibili, quorum Tibi hie specimen proponimus. In quibus non modo 
id laudandum est, quod quae dicuntur ligaturae accuratissime et elegantissime for- 
matae sunt, sed ratio etiam, qua voces typis exseriptae sunt, annexiones singularum 
literarum, | flexurae et positio vocalium ceterorumque signorum anagnosticorum 
artifieiosa et operosa lectorem propria sua virtute ad contemplationem excitant. 
Titulus quoque literarum ductus exhibet vere orientales, quos Anton de Hammer, 
Academiae orientalis Viennensis alumnus optimae spei mihique perquam gratus, 
ut e metallo exseulperentur, intercedente Iosepho de Hammer seribendo praeivit 
suaeque industriae hie monumentum exstare voluit. 

De textu recepto eiusque indole hic perpauca tantum erunt praemonenda. 
Prolegomena enim separatim edenda a Tauehnitio imprimentur, in quibus ratio mihi 
reddenda erit variarum lectionum recensionumque coranicarum et historica praemit- 
tenda introductio, quae studiosis harum rerum viam quasi ad Coranum legendum et 
diiudicandum muniat. Ut ad pauca redeam, id me egisse Te monitum volo, Lector 
benevole, ut textum darem per lectores Corani peritissimos emendatum, ab inter- 
pretibus indigenis probatum et ita in usum vulgarem, potissimum apud Turcas et 
Arabes Hanefitas introductum. Inde iam patet, textum et Hinckelmannianum et 
Maraeeianum in plurimis locis relinquendum novamque viam ingrediendam fuisse. 
Vulgo quidem textus a Maraecio datus Hinckelmanniano praefertur, me tamen 
minime illum ex idoneis. ut mihi videtur, caussis praeferendum duxisse libere pro- 
fiteor. Maraccius fere nunquam in lectionibus receptis sibi constitit, permulta 
omisit, sexcenties verba perperam expressit et omnino ita versatus est, ut versioni 
eius latinae explieationibusque adiectis maius pretium statuendum mihi videatur, 
quam verbis textus arabicis, id quod in Prolegomenis exemplis propositis latius 
probare studebo. Nec vero editio Hinckelmanni ea est, quae omnibus vitiis typo- 
graphicis et eritieis careat. Titubavit et ipse in via valde lubriea. Multa eius operi 
insunt vel maxime improbanda, quibus adstipulari nequeo. At non eadem ineuria 
et inconstantia laborat, quae Maraccio vitio dari potest, et recensionem sequitur 
haud omnino contemnendam. Restat Petropolitana editio Catharinae iussu et sum- 
tibus in usum Muhammedanorum Russiae imperio adiectorum impressa, quae sine 
dubio proxime accedit ad textum hodie in Oriente receptum et ab interpretibus 
criticis lisque gravissimis defensum; plura tamen continet magis consuetudine quam 
rationibus certis nixa, quae in ipsis libris manu scriptis obvia viris doctis vix probari 
et ab omni negligentiae nota vindicari possint. Ceterum an exemplum ab ObeidallaA 
Mohammed  Rachimu Junusuf, Consule Casani Tataro, magnis sumtibus, ut ferunt, 
praeparatum et dudum prela exercens iam in publicum prodierit, nec per literas hoc 
consilio Petropolin seriptas nec per hospites ex illis terris hue peregrinantes explo- 
rare potui. Quodsi haec ita se habent, iure quaeri potest, quae adiumenta doctrinae 


et instrumenta critica mihi ad manum fuerint in hae nova Corani editione ador- 


^ 

nanda et conficienda. — Textus impressi fere omnes consulebantur, nec qui Caleuttae 
in vulgus editus est index coranieus, oS EN a£ inseriptus, auctor erat in nullo 
pretio habendus. Conseriptus certe est ad textum in India, Persia et Arabia rece- 
ptum, ideoque certis fundamentis nixus auctoritate confirmatur haud repudianda. 
Ad haec praesidia alia accedebant adminieula manu exarata. Asservantur in Diblio- 
theca. Dresdensi Corani exempla splendidissima et elegantissima, quae textum conti- 
nent correctum et usui aecommodatissimum.  Perantiquum quoque exstat ibi 
exemplar, sed, quod valde dolendum, dimidiam tantum Corani partem complectens, 
ut Fleischerus. meus in Catalogo Manuseriptorum Orientalium Bibliothecae Dresden- 
sis pluribus erudite monet, qui de reliquis quoque Corani codicibus conferendus est. 
Maioris etiam utilitatis erant commentarii coranici in eadem bibliotheca depositi. 
De Beidhawiano eiusque pretio nihil dicendum esse videtur. Viri docti omni tem- 
pore eum inter optimos posuerunt, et plures adeo eum omnibus ceteris palmam 
praeripuisse recte ae iure contenderunt, et ad specimina a de Sacy, Henzi aliisque 
edita, ex quibus reliqua iudicanda essent, provocarunt, Quam rem ita se habere, 
editio integra probabit jam diu a Fleiichero carissimo ad codieum Parisinorum, 
Lipsiensium et Dresdanorum fidem tractata, quae pro ingenio eius subtili et erudi- 
tione summa ita comparata erit, ut Beidháwi ipse vindicem disertiorem et acrlorem 
sibi eligere non potuisset. Commentarius Zamakhsherii autem. ordine et auctoritate 
haud dubie a Beidhawiano secundus inter codices Dresdenses non reperiebatur, nec 
est quod multum desideremus, eum ibi non reperiri. Habemus enim testem eius 
lócupletissimum Zmádi, cuius opus pereleganter conscriptum et nitidissime descriptum 
in thesauris pretiosissimis illius bibliothecae optimo iure numeratur. Titulus el 
praescribitur: S; o UXI uh di eade dial! oU , Direetio sanae 
mentis ad praestantias libri nobilis, et quae de hoc libro ipsi Muhammedani sta- 
tuunt, in Haji KAhalfae Lexico Bibliographico (editionis meae, quae impensis Britan- 


norum Lipsiae typis excuditur brevi tempore proditura, Tom. L. Pag. 249 sq.) ita 

praestantias libri nobilis, commentarius in Coranum secundum disciplinam Imami 
Abu Hanifa Nomán, auctore Sheikh-elisláàm et generis humani Mufti Molla Abwsso'ud 
Ben Mohammed Imádi, mortuo anno 982 (inc. 23. Apr. 1574). — Cum hie commen- 
tarium usque ad Suratam Sád primis lineis deseripsisset et iam multum temporis in 
eo consumsisset, illam partem mense Shaban anni 972 (ine. 9. Aug. 1564) in charta 
»ura consignavit, eamque cum genero suo Ibn-elma'lil. Sultano Soleimán Khán misit. 
Hie usque ad portam illi obviam ivit eiusque stipendium et vestes honorarias dupli- 
cavit. — Tum Zmádi post annum totum opus nitide exscripsit. — Iam fama eius 
divulgabatur et exemplaria per tractus dispergebantur, et principes virorum erudi- 
torum librum honorifice receptam probabant propter eximiam eius compositionem et 
elegantem orationem, ita ut auctor AAhatíb et-mofassirín (orator inter interpretes) 
appellaretur. Constat etiam commentarium nullius viri docti praeter eum post Kesh- 
sháf (cuius auctor Zamakhsheri est) et Amwár et-tenzil a Cadhi Beidháwi compositum 
ad illum gradum auctoritatis et celebritatis pervenisse, eique haec aestimatio summo 
iure debetur, licet multa ei insint, quae prohibeant, quo minus auctor immunitatem 
ab omni errore sibi arroget. Neque dubium est, quin iis, quae ab aliis auctoribus 
depromsit, interpres evaserit fortuna singular] ornatus, ut Shiháb-ed-din Misri in 


Khabáyá ez-zewdyd, dicit. — 


Ex libro ipso satis apparet, illum maximam partem e commentariis Beidhawiano 
et Zamakhsheriano conflatum esse. Continet autem fere omnem lectionis varietatem, 
iudieio saepissime de ea interposito. ltaque hune inprimis ducem mihi eligendum 
esse putavi. Summa autem eorum, quae ex hoc libro ad textum constituendum de- 
promebantur, in Prolegomenis deponetur et lectiones graviores ad artem criticae in 
Corano exercendam a lectoribus clarissimis admissae adiicientur, unde variae recen- 
siones cognosci et examinari poterunt. Horum et aliorum criticae subsidiorum a Cl. 


Ebert plenissimam mihi factam esse potestatem lubens gratusque profiteor. 


De ratione qua orthographiam administrandam esse putavi in hae nova textus 
recensione, hoc unum monere sufficiat. Quae Corani lectores et grammatici prae- 
cepta tradunt de ea re mirum in modum perplexa, contorta et saepissime sibi adver- 
santia parumque inter se constantia, non admisi, soloecismos evitavi, quae corrupta 
ex scripturae genere Cufico ad hunc usque diem in plurimis codicibus superstitioné 


quadam religiosa conservata erant, repudiavi et omnino omnia improbavi, quae sine 

ratione et regula in Corani editionibus lezebantur. De hae laboris parte graviori, ir 
qua multum taedii mihi devorandum fuit, et de soloecismis et scriptionibus obsoletis. 
sed ob antiquitatis honorem adhuc propagatis suo loco, quod ex re erit, dicetur. 

Versus Suratarum denique ab Arabibus ipsis miracula appellati, ita digesti sunt, 
ut fere semper distributionem ab Hinckelmanno observatam sequerer caussa duplici 
adduetus. Primum enim a viris doctis tantum non omnibus editio Hinckelmanniana 
laudatur, versusque laudati alio ordine instituto vix ac ne vix quidem in hac editione 
reperiri potuissent, unde magna quaerentibus molestia oborta esset. In nonnulli 
tamen capitibus a distributione illius viri ob numeros vel omissos vel perperam im 
pressos vitiosa recessi. Deinde miraculorum illorum, ut dicuntur, dispositio nunquani 
ad certam regulam revocari poterit, cum nec singuli Corani codices iique optimi ir 
numero eorum indicando sibi constent, nec indicatus numerus signis inter singula 
positis ubique respondeat (cuius rei ipse Coranus Petropoli editus testis est valde 
conspicuus); denique interpretes rem non expediendam eamque in medio relinquen- 
dam esse bene sentientes, hanc dispositionem alto silentio praetermiserunt. 

Atque haec sunt, benevole Lector, de quibus Te hic in limine operis monitum 
volebs&m. Quodsi hane Corani editionem haud plane inutilem inveneris, hoc Tauchnitio 
nostro tribuendum esse censeas, qui nec sumtibus pepercit nec operae. Multa for- 
tasse oecurrent Tibi neque probata neque unquam probanda, hoe tamen commune 
omnium librorum vitium nullumque hominem ab erroribus immunem esse ipse scis. 
Me summam diligentiam in textu et constituendo et emendando posuisse, persuasum 
habeo, neque ullam aliam laudem ex hoe opere mihi comparare volui, quam ut 
studiis arabicis consuleretur et Corani legendi studiosis via aperiretur expeditior. 
Vale mihique fave. Dabam Misenae Calendis Augustis MDCCCXXXIV. 


PRAEFATTO 


EDITIONIS S E'GU.N D AGE: 


Non sperabam, fore ut Coranum post tam breve tempus novis curis elaboratum 
edere mihi contingeret. Editio enim quum esset stereotypa, ideoque primis exem- 
plaribus divenditis sine ulla difficultate denuo prelo subiici posset, id quod factum 
identidem est, tanta exemplarium copia virorum harum literarum peritorum desi- 
deriis satisfacere posse videbatur. Nihilominus bibliopola meritissimus et honestis- 
simus Carolus Christianus Tauchnitius faciendum putavit, ut quae 1am emitterentur 
exemplaria, ea recognita ac revisa et novis ornamentis aucta prodirent; ut nune 
quidem Turcam illum Constantinopolitanum, cui de typis ad imprimendum Coranum 
a Tauchnitio patre fusis consulturus plagulam speciminis loco miseram, non recte 
vaticinatum esse appareat, quum sub finem responsi, quod die tertio mensis Martii 


1834. accepi, haee diceret: SP D SP o os! c A5 Q2 eM dee Uu 
c As Poen c? RD emnt s! Ji SDne PA &5 


Sua D 6! dei etm i. e. ,, Summa orationis: Qui Coranum typis descri- 
bunt, hane phantasiam aliquando abiecturi, si statim ab initio deponerent, melius 
esset. Natura enim sana eiusmodi aegrotam naturam non recipit, mi amice.** — 
Videlicet Turcae doetrinae orthodoxae addicti Coranos typis exscriptos variis de 
caussis nullo paeto admittunt, quum et superstitio id prohibeat et optimi cuiusque 
Muhammedani sit, Coranum semel in vita describere, et librarii, qui describendi 
negotio ad vitam sustentandam occupantur, omni ratione Coranos typis exeusos 
reiicere studeant. Nunquam vero Tauchnitii in animo habebant, Corannm nostrum 
in Orientem introducere ita, ut aut in scholis legeretur, aut omnino Muhammedani 
eo uterentur. Atque etiam, qui nunc illustri officinae praeest Car. Chr. Tauchnitius 
filius, ipse plane alienus est ab eo consilio, neque quidquam hae nova editione 
spectavit, quam ut viri doeti librum haberent studiis suis aptum et convenientem, 
qua de caussa nunc splendidior etiam et elegantiore specie ae forma ornatus prodiit. 
Ex his facile coneludas, quomodo intelligenda sint, quae vir doctissimus et clarissi- 


mus Fr. Chr. Aug. Hasse in programmate, quo rectoris Academiae Lipsiensis 

nomine orationem in solemnibus typographiae saecularibus quartis habendam indixit, 
pag. 27. eommode adnotavit: ,,'Dypi huius operis (Corani arabici Fluegelii eura 
editi), officinae 'Tauchnitianae proprii, Francogallorum et Britannorum typos Ara- 
bieos antecellunt *); attamen signa quaedam minuta **) neglecta fidei Muhammeda- 
norum orthodoxae artem typographicam ,,Giaurr* suspectam reddidisse dicuntur, * 
Paucissima autem sunt, quae praeter mendas quasdam leviores in secunda 
editione mutanda putavi. Ubique enim Elif otiosum delevi, quod orthographia, 
quae nune in Oriente obtinetur, semper in futuro verborum tertiae Waw admittit, 


ita ut quod exempli gratia in prima editione scriptum est PPS nune scriptum sit 


»32 et quae sunt reliqua. Accidit fortasse nonnunquam, quantumvis id evitare 
omni studio enisus sim, ut forma illa hoc tempore saepissime usurpata hoe vel illo 
loco mutata non sit. Quod si evenit, lectores benevolos ut excusent rogatos volo. 
Porro literae vocales et puncta diacritica, rarius ipsae literae, multo usu locis non 
paucis mutilata vel omnino fracta et deleta in prioribus editionibus magna cura, ut 
reficerentur et pravis meliora substituerentur, effeci. Itaque haec editio non minore 
quam prior diligentia elaborata et excusa est, neque tamen vel sic aequi harum 
rerum existimatores, ut omnia signa, puncta et lineae omnibus mendis careant, 
postulare animum inducent; quod quum in nullo libro effici queat, tanto minus in 
scriptis arabicis iisque vocalibus instructis sperari potest. 

Praeter haee quae dixi nihil mutavi; ac vehementer laetatus sum, quod, quum 
nuper iterum Parisiis et Genevae commorarer, viri docti, qui in scholis suis nostra 
editione utuntur, rogati a me, ut quae sibi mutanda viderentur mecum communica- 
rent, ad unum omnes professi sunt, textum ita esse comparatum, ut graviore muta- 
tione egeat nulla. Quo magis autem operam in Corano collocatam probatam vide- 
mus et acceptam a viris doetis, eo magis semper studebimus, ut nihil, quod ad 
emendandum textum et ad editionem melius administrandam aliquid conferre possit, 
negligatur. 

Quodsi contigerit, ut quae iam prodit editio, eadem qua prior exeiplatur bene- 
volentia, laetabimur propterea maxime, quod documento hoe erit, literarum arabi- 


carum studium nova incrementa et cepisse et capturum esse. 


Scripsi Misenae die XXV. Iunii. 


LL ———————— 


*) Raabius qui ab epistolis legationis austriacae ad portam osmanicam est, vir summae eruditionis et humanitatis, 
consentiente Hammero - Purgstall, qui literarum Constantinopolin de hac re scribendarum curam in se susceperat, verba 
Hassii confirmavit hoc reddito responso: ,, Que cela (specimen Corani mei typis expressum) vaut mieux, que toutes les 
autres (lettres), dont on s'est servi jusqu'ici en Europe. ** 

**) Huius generis sunt numeri ad plagulas designandas et initio versuum positi et quae sunt alia. Attamen cum 
in animo esset, virorum doctorum Europaeorum tantum commodo servire, omnia illa signa etiam in hac nova editione 
consulto repetita invenies, neque illis nos facile careré poterimus. 


——À c. 
oc — 


PRAEFATIO 


EDITIONIS TERTIAÀE 


Quae nunc prodiit novissima editio Corani, ea quidem non ita renovata est, 
ut ab editionibus prioribus longissime recedat, id quod ex re ipsa minime propo- 
situm fuit, sed hie id tantum voluimus, ut quae utique corrigenda, emendanda et 
mutanda essent, emendarentur et mutarentur. 

Cui consilio ut satisfacerem, attento animo librum examinavi, menda typogra- 
phica diligentissime correxi, literas et signa prelo mutilata restauravi, nec omisi hie 


illie orthographiam potissimum nonnullorum verborum et lectiones mutare. Scripsi 
* 
igitur ubique XSlLe pro &3lLe, cum Elif. hujus verbi gU ca sit, ne XA« cum 


XA» commutetur, 9595 pro ope» (pag. 27. lin. 18), E pro Ue (pag. 
122 1m. 5), EW (proprie D pro Rc (pag. 125. lin. 1), ed pro ZU 


(pag. 226. lin. 10), —— pro — (pag. 261. lin. 10) et quae sunt alia. 


Ita hane editionem summa profecto cura revisam et recognitam, quam etiam 
bibliopola meritissimus quum diligentissime tum in charta sumtuosiore imprimendam 


curavit, lectoribus maxime commendatam volo. 


Seripsi Dresdae Calendis Majis MDCCCLVIII. 


GUSTAVUS FLUEGEL Saxo. 

